แนะประชาชน เลี่ยงเส้นทางการชุมนุม  สถานทูตสวิตเซอร์แลนด์- สวนลุม
พล.ต.ต.จิรสันต์ แก้วแสงเอก รองผู้บัญชาการตำรวจนครบาล แนะนำให้ประชาชนหลีกเลี่ยงเส้นทางการชุมนุมวันนี้ (4 ก.ย.) ตั้งแต่เวลา 14.00 น. เป็นต้นไป ประกอบด้วยเส้นทางอาจจะได้รับผลกระทบคือ ถนนราชดำริ แยกราชประสงค์-แยกศาลาแดง ถนนหลังสวน ถนนวิทยุถนนสารสิน/ถนนพระราม4 แยกอังรีดูนัง-แยกวิทยุ ถนนสีลม -แยกศาลาแดง -แยกสีลม -นราธิวาส ส่วนเส้นทางแนะนำที่ 2 ทางพิเศษศรีรัช ทางพิเศษเฉลิมมหานคร ถนนพระราม 9 ถนนรัชดาภิเษก ถนนจตุรทิศ ถนนเพชรบุรี ถนนเพลินจิต สุขุมวิท สาธรเหนือ นราธิวาสราชนครินทร์ เจริญกรุง ฮังรีดูนังต์ พญาไท พระราม 1 บรรทัดทอง และถนนพระราม 6 ขอแจ้งประชาสัมพันธ์ประชาชนผู้ใช้รถใช้ถนนได้รับทราบ เพื่อเตรียมความพร้อมวางแผนการเดินทาง กองบัญชาการตำรวจนครบาล จัดเตรียมกำลังตำรวจจราจรคอยอำนวยความสะดวกด้านการจราจรให้แก่ประชาชนผู้ใช้รถใชัถนนเพื่อให้ประชาชนได้รับผลกระทบน้อยที่สุด หากต้องการสอบถามข้อมูลเส้นทางเพิ่มเติม สามารถสอบถามได้ที่ ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง